钦定古今图书集成/明伦汇编/官常典/第783卷 > 萧定
## 钦定古今图书集成/明伦汇编/官常典/第783卷 > 萧定

按《唐书萧瑀传》：“定字梅臣，瑀曾孙。以荫起家陕州参
军事，金城丞，莅事清挺，选补黜陟使，裴遵庆表为判
官，还调万年主簿，历左右司郎中。为元载所恶，外迁
袁、润等六州刺史。大历中，有司差天下刺史治最，定
与常州萧复、豪州张镒为第一。而劭桑稼，均赋税，业
徕游口，在镒、复右。迁户部侍郎、太常卿。朱泚反，诡姓”
名为“张诞”，匿里中，与蒋沇不浼于贼。事平，擢太子少
师。卒，年七十七，赠太子太师。